सच्ची घटनाओं से प्रेरित
वह बेहद सुंदर लग रही हैं।
उसे अकेले नहीं मरना चाहिए था।
वह आपसे प्यार करती थीं।
और मैं तुमसे प्यार करती हूँ।
मेरी जान।
हाँ, आप करती हैं।
-तुम कहाँ जा रहे हो? -वापस होटल। लंच का समय लगभग हो गया है।
-मुझे बताओ एल्सा को क्या हुआ था। -मुझे कोई अंदाज़ा नहीं है।
जब मैं मेरे वकीलों से मिलने निकली थी, तब वह बिल्कुल ठीक थी।
नहीं। वह ठीक नहीं थी।
वह बेहद दुखी और परेशान थी, और अपना सामान बांध रही थी।
तुम्हें याद है न कि तुमने उसे चले जाने को कहा था?
तुम चाहते थे कि वह चली जाए।
हम दोनों यह चाहते थे।
तुमने उसके साथ क्या किया?
कुछ नहीं, मैंने तुम्हें अभी-अभी बताया।
तो फिर उसे ड्रग्स कहाँ से मिले?
तुमने ही उसे ड्रग्स की लत लगवाई थी, मैंने नहीं।
मेरा उससे कोई लेना-देना नहीं था।
उसकी देखभाल करना तुम्हारा काम था
-उसे मरने देना नहीं। -वह मेरा काम नहीं था।
मैं वेरथाइमर भाइयों से मिलने जा रही हूँ।
वे मुझे मेरे हक़ के सारे पैसे देंगे, और जब मुझे वह पैसे मिलेंगे,
मैं तुम्हें एक खोटा सिक्का तक नहीं दूँगी।
मुझसे दुश्मनी तुम्हें भारी पड़ेगी। यह याद रखना समझदारी होगी।
मुझे उसकी परवाह नहीं है।
नहीं है? और तुम्हारे चहेते भांजे, आंद्रे का क्या?
क्या उसे नाज़ियों के साथ तुम्हारे संबंध के बारे में पता है?
क्या लगता है उसे कैसा महसूस होगा जब उसे उन सारे कामों का पता चलेगा
-जो तुमने हमारे लिए किए थे? -वह मिशन असफल रहा था। कुछ नहीं हुआ था।
उससे दूर रहो, स्पैट्ज़। और मुझसे भी।
तुम मुझे कचरे की तरह अपनी ज़िंदगी से निकाल नहीं सकती।
अगर तुम नहीं चाहती कि दुनिया को तुम्हारे नाज़ी होने के बारे में पता चले, तो मुझे मेरे पैसे लाकर दो।
तुम बिल्कुल मेरे जैसी ही हो।
-वह सब क्या था? -कुछ नहीं, आंद्रे।
-बेशक लग रहा था कि कुछ हुआ है। -तुम सही थे। उस पर विश्वास नहीं किया जा सकता है।
वह मुसीबत में है और मुझे चोट पहुँचाने की कोशिश कर रहा है।
अगर वेरथाइमर भाइयों के साथ समझौता हमारे हक़ में रहा, तो मेरे पास पर्याप्त पैसे होंगे।
और फिर हमें उसकी या और किसी की भी चिंता नहीं करनी पड़ेगी।
चिंता मत कीजिए, मैं हमेशा आपकी रक्षा करूँगा।
द न्यू लुक
-करने को इतना कुछ है। -रेशम, कपड़े।
जैकलिन, मेरी मदद करोगी?
इस किनारी को सिलना है। धन्यवाद।
करने को इतना कुछ है और हमारे पास काफ़ी कम समय है।
मैडम ज़िनेक्यह?
-ज़ोई। -मैं यहाँ नौकरी के लिए आई हूँ।
तुमसे दोबारा मिलकर बेहद ख़ुशी हुई। मैथिल्डे तुम्हें तुम्हारी काम की जगह दिखा देगी।
ठीक है। धन्यवाद।
मैडम ज़िनेक्यह, हम लिलॉन्ग के कर्मचारियों को यहाँ नहीं लाना चाहते।
हम उन्हें बेवजह नाराज़ नहीं करना चाहते हैं।
ज़ोई बेहद प्रतिभाशाली है। हमें उसकी ज़रूरत है।
श्रीमान? मैं वे परिशोधन प्रस्तुत करता हूँ जिनका आपने अनुरोध किया था।
पिएर, यह स्कर्ट, इसे और फुला हुआ होना चाहिए। एक अंडरस्कर्ट डाल दो।
मुझे यह ख़ुद देखना चाहिए था, श्री ड्यॉ।
-ठीक है। -श्रीमान?
आपका परफ़्यूम प्रगति कर रहा है।
मुझे लगा था कि हम परफ़्यूम के लॉन्च में देरी करने पर
और तुम्हारा सारा समय तुम्हारे संग्रह को पूरा करने में इस्तेमाल करने पर सहमत हुए थे।
मेरे लिए यह बेहद ज़रूरी है कि वे एक साथ लॉन्च हों।
बेहद शानदार है। यह ठीक वैसा ही है जैसी मैंने कल्पना की थी।
धोखेबाज़!
-क्या लगता है कि तुम कौन हो? -कौन चिल्ला रहा है?
श्रीमान? तुम यह करके बच नहीं सकते।
वह कहाँ है? हमारा जुडस कहाँ है?
पिएर। पिएर, तुम यहाँ इस तरह नहीं आ सकते।
-तो अब तुम ऐसे बन गए हो? -तुम क्या बोल रहे हो?
तुम्हारी हिम्मत कैसे हुई! बालेनसिआगा और मैंने तुम्हें हमारी कुछ दर्जिनें देने की पेशकश की थी।
और हम आभारी हैं। वे काफ़ी नहीं थीं।
इसलिए तुमने हाउस ऑफ़ पटू से 30 चुरा लीं? 30।
और अब वे कभी अपना संग्रह नहीं बना सकेंगे।
श्रीमान बेल्मां, दर्जिनें नौकरियाँ बदलती हैं।
-उन्हें काम चाहिए था, इसलिए हमने उन्हें काम दिया। -तुम पटू का व्यवसाय ठप कर दोगे।
हमें उन्हें काम की पेशकश की।
उनके पास काम था। तुमने उन्हें ज़्यादा पैसों का लालच दिया। इसमें अंतर है।
लिलॉन्ग के पास इस बारे में कहने के लिए ज़रूर कुछ होगा।
लिलॉन्ग को पता है कि मैं बस अपना व्यवसाय शुरू करने की कोशिश में हूँ। क्या उन्होंने तुम्हें भेजा?
नहीं। मैं तुम्हें अपना बचाव तैयार करने की चेतावनी देने आया हूँ।
लिलॉन्ग कूटुर कॉउंसिल के अध्यक्ष हैं।
वही तुम्हारी सज़ा तय करेंगे।
-सुप्रभात, रेने। -मिस।
मैं चाहती हूँ कि यह समझौता आज ही ख़त्म हो।
हम समझते हैं, मिस।
मैं उनसे बात नहीं करना चाहती हूँ। अम, दरअसल,
मैं चाहती हूँ कि हम अलग कमरों से समझौते पर बातचीत करें।
क्यों?
जीतने के लिए।
उन्हें यह स्पष्ट कर दो कि अभी जो मेरे पास एक प्रतिशत मुनाफ़ा है,
वह पर्याप्त के क़रीब भी नहीं है।
वे आपके हिस्से पर दोबारा बातचीत नहीं करना चाहते हैं।
जब वे व्यवसाय को अमरीका ले गए, तब उन्होंने मेरे अनुबंध का उल्लंघन किया।
मेरी हिस्सेदारी दस से एक प्रतिशत कैसे हो गई?
मैं इन पुरुष वार्ताकारों को और बर्दाश्त नहीं करूँगी।
अगर वे चाहते हैं कि मैं मुक़दमा वापस ले लूँ,
तो उन्हें उसकी भरपाई करनी होगी जो मैंने युद्ध के दौरान खोया था।
और अब से मुझे एक बिल्कुल नया समझौता चाहिए।
मैं वेरथाइमर भाइयों को बता दूँगा।
क्रिस्तोबाल।
मेरे दोस्त।
धन्यवाद।
-मुझसे मिलने का प्रस्ताव देने के लिए धन्यवाद। -बेशक।
तुम्हें पता होना चाहिए कि पिएर यहीं है।
मैं उम्मीद कर रहा था कि वह अब तक जा चुका होगा ताकि हम अकेले में बात कर सकें, पर…
क्रिस्च्यॉन। आज सुबह तुमसे मिलने के बाद,
तुम्हारे विरुद्ध एक याचिका प्रसारित की गई है जिसमें 20 हस्ताक्षर हो गए हैं।
ज़ाक, मेरी जान, एक और बोतल।
नहीं। यह काफ़ी है।
और हाउस ऑफ़ पटू आधिकारिक तौर पर अनुरोध कर रहा है
कि कूटुर कॉउंसिल में तुम्हारी सदस्यता रद्द कर दी जाए।
क्या तुम गंभीर हो?
वैसे, मैंने याचिका पर हस्ताक्षर नहीं किए हैं।
अभी तक नहीं।
इसे सुलझाने में मेरी मदद करो।
अपना संग्रह पूरा करने के लिए तुम्हारे पास और क्या विकल्प हैं?
मेरे पास कोई विकल्प नहीं है।
मैं वही कर रहा हूँ जो सुंदर चीज़ें बनाने के लिए करना चाहिए।
और हम बाकी लोग क्या कर रहे हैं?
क्या हम सुंदरता के अलावा कुछ और पेश करते हैं?
-नहीं, बेशक नहीं। -उसका वह मतलब नहीं है।
क्या तुम ख़ुद को सुन रहे हो, कितने बचकाने सुनाई पड़ रहे हो?
तो, क्रिस्च्यॉन, तुम्हें…
तुम्हें लगता है कि तुम दुनिया को बदलने वाले हो?
कि तुम उद्धारक हो? मसीहा हो?
-बस, बहुत हुआ। -मैं तुम सबको बता रहा हूँ, उसने सूती कपड़ों के राजा को
-अपनी आत्मा बेच दी है। -पिएर, तुम हद पार कर रहे हो।
तुम पीना बंद करोगे?
नहीं, नहीं करूँगा। मैं जश्न मना रहा हूँ।
किस चीज़ का जश्न मना रहे हो? अपनी दोस्ती तबाह करने का?
नहीं। उससे भी बेहतर वजह है।
कार्मेल स्नो ने मुझे चुन लिया है।
मैं अगला डिज़ाइनर हूँ जो फैशन का चेहरा बनेगा।
लो, मैंने बता दिया।
क्या यह सच है?
क्या उसने ऐसा कहा?
बिल्कुल यही कहा।
असल में क्या कहा?
"मैं तुम्हें चुनती हूँ, पिएर।" बिल्कुल यही कहा। अब तुम संतुष्ट हो?
इसलिए, चलो मेरे नाम पर एक जाम हो जाए।
और मैं तुम्हें याद दिला दूँ कि मैंने अपने दोस्तों को क्षति पहुँचाए बिना उसका दिल जीता।
क्रिस्च्यॉन, तुम्हें उसकी बात सुनने की ज़रूरत नहीं है।
बेशक तुम्हें ज़रूरत नहीं है।
एक समय था जब तुम्हारी बधाइयाँ मेरे लिए सबसे ज़्यादा मायने रखतीं
पर अब नहीं।
-मुझे जाना होगा। मुझे काम हैं। -हमें बात करनी है।
और मेरे नाम पर जाम पेश करने के अलावा, तुम्हारे लिए और क्या ज़रूरी है?
आज कैथरीन को सम्मानित किया जा रहा है।
-क्रिस्च्यॉन, हमें बात करनी है। -मैं… मुझे माफ़ कर दो।
सज्जनों, मैंने मिस शनैल से बात की।
और उन्हें यह चाहिए।
क्या वह पागल हो गई है?
हम उसे युद्ध के दौरान हुए मुनाफ़े का इतना हिस्सा देंगे।
बस! हम बाकी कभी नहीं देंगे!
हम ये बचकानी मांगें कभी स्वीकार नहीं करेंगे।
मिस इस पर भी ज़ोर दे रही हैं कि यह समझौता आज ही ख़त्म हो।
और मुझे डर है, श्री वेरथाइमर,
कि हमने जो मांग रखी है, वह उससे कम स्वीकार नहीं करेंगी।
यह पागलपन है।
क्या वह भूल गई है कि उसने युद्ध के दौरान क्या किया था?
केवल अटकलें। झूठ, अफ़वाहें।
मिस के विरुद्ध कोई आरोप दर्ज नहीं हुए हैं। दरअसल…
तो फिर हम पैरिस के बजाय, यहाँ स्विट्ज़रलैंड क्यों आए हैं?
-क्योंकि, जैसा कि मैं समझा चुका हूँ… -शायद हम सभी को इसका कारण पता है।
क्योंकि उसे सच्चाई पता है कि उसने क्या किया था।
अगर वह पैरिस में होती, तो उसे वही मिलता जिसकी वह हक़दार है!
यह व्यवसाय है। उसने जो किया, उससे हम सभी को क्षति पहुँच सकती है।
यह मज़ाक है! अपमानजनक है।
क्वॉ दे गैर् सर्वोच्च सैन्य सम्मानों में से एक है
जो हम फ़्रांसीसी सेना के किसी सदस्य को प्रदान कर सकते हैं।
यह शायद ही कभी ग़ैरफ़ौजी लड़ाकों को प्रदान किया गया है।
पर आज, हमारे साथ तीन फ़्रांसीसी नागरिक मौजूद हैं
जिन्होंने विषम परिस्थितियों का सामना करते हुए असाधारण बहादुरी दिखाई।
उनके प्रति जिन्होंने हमारे देश की रक्षा की
और कैद की पीड़ा सहन की,
हम आपके त्याग और मानवता के लिए हमेशा आभारी रहेंगे।
यह सही नहीं लगता है, जश्न मनाना। यह…
लगभग शर्मनाक लगता है।
यह शर्मनाक नहीं है। मैं तुमसे वादा करता हूँ।
कृपया पैरिस में ही रुको। मुझे तुम्हारी याद आती है।
नहीं रुक सकती।
पैरिस अब मुझे डरावना लगता है।
मैंने कुछ बनाया है।
शायद इससे तुम्हें थोड़ी मदद मिले।
परफ़्यूम।
धन्यवाद, क्रिस्च्यॉन।
मुझे पता है कि आप मदद करने की कोशिश कर रहे हैं, पर मुझे नहीं पता
कि आपको क्यों लगता है कि ड्रेस डिज़ाइन करने से और परफ़्यूम से मेरे लिए चीज़ें ठीक हो सकती हैं।
क्या तुम शो में आओगी? वह पाँच दिनों में है।
मुझे पता है आप चाहते हैं कि आप जो बना रहे हैं, मैं यहाँ आपके साथ रहकर उसकी सहभागी बनूँ,
पर मैं नहीं रुक सकती।
मैं वापस कैलिओं लौटूँगी। पिताजी का बगीचा पूरा करूँगी।
अभी वह दुनिया की इकलौती जगह है जहाँ मैं रहना चाहती हूँ।
मुझे आए बस एक हफ़्ता ही हुआ है और एक असंभव चीज़ हो गई है।
पैरिस ने मुझे निराश कर दिया है।
बेशक, शहर ने नहीं, पर एक नए डिज़ाइनर को नियुक्त करने के मेरे अभियान ने।
सबका यह मानना है कि तुम पहले ही पिएर बेल्मां को चुन चुकी हो।
मैंने सुना है कि ख़ासकर बेल्मां का ख़ुद यह मानना है।
मैंने कभी उसे स्पष्ट नहीं कहा।
दरअसल, शायद मैंने उससे कहा हो।
मैं ख़ुद को मनाने की कोशिश कर रही थी।
और फिर मैं सुबह के तीन बजे यह सोचते हुए जगी कि,
"नहीं, नहीं, नहीं। बेल्मां सही नहीं है।"
वह निरंकुश शिशु जैसा बर्ताव कर सकता है, पर वह एक जीनियस भी है।
और फिर भी उसमें कुछ कमी है।
मुझे बिल्कुल सच बताओ, लूशेन। मेरे पास और कोई नहीं है।
बालेनसिआगा आकर्षक है, पर वहाँ कुछ नया नहीं है।
क्रिस्च्यॉन ड्यॉ ने मुझे अपना संग्रह दिखाने से मना कर दिया है,
हालाँकि ज़िनेक्यह ने मुझे उसकी एक झलक दिखाई थी।
मेरी जान, मैं तुम्हें कहीं और ढूँढने की सलाह दूँगा।
शायद ड्यॉ इस सीज़न का हिस्सा नहीं बनेगा।
यह कैसे संभव है?
उसने बूसाक़ के बड़े निवेश के एक हिस्से का इस्तेमाल
दूसरे हाउसों की बेहतरीन दर्जिनों को लुभाकर अपने यहाँ नौकरी पर रखने के लिए किया।
एक शिकायत दर्ज की गई है।
अब जब तक मैं यह फैसला न लूँ कि मैं उसे शॉम्बर् सिंडिकैल से निकालूँ या नहीं,
तब तक के लिए दर्जिनें उसकी नौकरी छोड़ने के लिए मजबूर हो जाएँगी।
उसे निकालोगे? हे भगवान।
मुझे लगा था कि तुम उसके सबसे बड़े समर्थक हो।
जानता हूँ।
मुझे लगता है कि यह एक घटिया शिकायत है। मुझे एक बात बताओ।
श्री ड्यॉ ने कुछ रचना करने के लिए दर्जिनों को नौकरी पर रखा।
उसकी जगह तुम होते, तो तुम क्या करते?
-हैलो, कैरल। -श्रीमान।
मुझे बेहद खेद है, श्री ड्यॉ।
-हाँ, बेहद खेद है। -हाँ, हाँ।
हे भगवान।
-माफ़ कीजिए, आपको शुभकामनाएँ। -ज़ोई, क्या हो रहा है? यह क्या हो रहा है?
-हमें आपके लिए काम करने से मना किया गया है। -किसने मना किया है?
माफ़ कीजिए, श्री ड्यॉ। मुझे बेहद अफ़सोस है
-कि मैं आपके शानदार संग्रह पर काम नहीं कर सकूँगी। -नहीं… ज़ोई।
धत्।
ए… नहीं, तुम्हें जाने की ज़रूरत नहीं है। तुम वापस अपना काम…
तुम उन्हें जाने से रोक नहीं सकते हो, क्रिस्च्यॉन।
-क्या हुआ? -यह बेल्मां और पटू के कारण हुआ है।
वे यहाँ आए थे। और उन्होंने इन्हें धमकी दी।
अगर ये महिलाएँ वापस नहीं गईं, तो वे दोबारा कभी
ओट कूटुर कॉउंसिल के लिए काम नहीं कर पाएँगी।
मुझे लिलॉन्ग को फ़ोन करना होगा।
नहीं, इससे कोई फ़ायदा नहीं होगा। मैंने उन्हें फ़ोन किया था और उन्होंने कहा
कि वह फैसले की घोषणा करने तक मुझसे या तुमसे बात नहीं कर सकते।
हे भगवान।
हमारा प्रस्ताव बेहद उदार है।
उसे थोड़ी विनम्रता दिखानी होगी।
उन परेशानियों के चलते, जो उसने हमारे लिए पैदा की हैं।
मिस, वे आपको युद्ध के दौरान खोया हुआ मुनाफ़ा देने और मूल अनुबंध का
पालन करने के लिए सहमत हो गए हैं।
आपको मुनाफ़े के एक प्रतिशत से वापस दस प्रतिशत देने के लिए
जो ये सब होने से पहले आपको मिलता था।
मुझे लगता है कि यह बेहद अच्छा सौदा है।
यहाँ आओ, नौजवान।
और पास। आओ।
मुझे बस मुनाफ़े का एक हिस्सा नहीं चाहिए।
मुझे कुल आय का भी एक हिस्सा चाहिए।
कुल आय का?
ऐसा नहीं होता है।
अब, देखिए, हम आपको शुद्ध आय का एक बड़ा हिस्सा दिलाने में
सक्षम हो सकते हैं। पर कुल…
या तो सब कुछ चाहिए या कुछ नहीं, जूलिएन।
कृपया मेरा संदेश पहुँचा दो।
तुम मज़ाक कर रहे हो।
यह मीटिंग ख़त्म हुई।
नहीं, नहीं, नहीं। सज्जनों, सज्जनों, कृपया। मुझे पता है कि वह काफ़ी कुछ माँग रही हैं।
पर हम सभी जानते हैं कि मुक़दमे से आपके व्यवसाय को बेहिसाब नुकसान पहुँचेगा।
बिना शनैल के नाम के, आपके उत्पाद, आपका ब्रैंड,
आपका सारा निवेश बेकार है।
-मुझे उससे बात करने दो। -नहीं, नहीं,
मिस ने यह स्पष्ट किया है कि…
हम आमने-सामने बात करेंगे या कोई सौदा नहीं होगा।
मैं कोशिश करके देखता हूँ।
माफ़ कीजिए, मिस, पर मेरी राय में,
अगर आप उनसे नहीं मिलीं, तो आज कोई समाधान नहीं निकलेगा।
वे इंतज़ार कर सकते हैं।
इतने अच्छे बेटे हो।
इतने अच्छे भाई हो।
अपना ख़ुद का फ़ैशन हाउस चलाना एक निर्मम और क्रूर उद्यम है।
और क्रिस्च्यॉन,
उसमें कठिन निर्णय लेने का साहस नहीं है।
तुम सच में सब कुछ जोखिम में डालना चाहती हो?
जोखिम में? तुम्हारे पास 70 प्रतिशत है, मेरे पास अभी एक प्रतिशत है।
मेरे पास हारने के लिए कुछ नहीं बचा है।
बेशक है। हमारे पास अब भी एक व्यवसाय है। एक साझेदारी है।
और भी बुरी चीज़ें हो सकती हैं।
मैंने अपना प्रस्ताव दे दिया है। तुम उसे स्वीकार कर सकते हो या हम अदालत में जा सकते हैं।
मेरी आँखों में देखो और मुझसे कहो कि तुम्हें खेद है।
किसके लिए?
कि तुम हमसे हमारा व्यवसाय छीनने के लिए नाज़ियों का इस्तेमाल करने के लिए तैयार थी।
हमारी समस्याएँ युद्ध से पहले ही शुरू हो गई थीं।
मैंने आर्यन क़ानूनों का इस्तेमाल किया क्योंकि तुमने मेरे लिए कोई विकल्प नहीं छोड़ा था।
हमारा शिकार हो रहा था। हमें ख़त्म किया जा रहा था।
क्या तुमने कभी इस बारे में सोचा है…
कि एक महिला को इस दुनिया में ज़िंदा रहने के लिए किन चीज़ों का सामना करना पड़ता है?
मैं तुम्हें कुछ बता दूँ। जो हुआ, मैं उसके लिए माफ़ी नहीं माँगूँगी।
मुझे फँसाया गया था, बिल्कुल तुम्हारी तरह।
अंतर केवल यह है कि मुझे उसकी आदत है।
तुम मर्द और तुम्हारे युद्ध। तुम्हारे नियम।
पिएर। तुम्हें एक फैसला लेना है।
मैं काफ़ी सह चुकी हूँ।
मैं तुमसे अदालत में मिलूँगी।
मिस?
वे मान गए हैं। कुल मुनाफ़े का दो प्रतिशत।
जो भी आपने माँगा था। आपने उन्हें हरा दिया।
बधाई हो।
जल्द ही, आप दुनिया की सबसे रईस महिलाओं में से एक होंगी।
शुभरात्रि, मिस।
तुम्हें ख़ुद आकर देखना चाहिए कि क्रिस्च्यॉन क्या बना रहा है।
और आकर वह देखने के लिए तुम सभी का स्वागत है।
मुझे पूरा यक़ीन है कि अपना ख़ुद का व्यवसाय शुरू करना बेहद बुरा विचार है, क्रिस्च्यॉन।
उनमें इतनी अच्छाई है,
और साथ ही, वह इतने नाज़ुक हो सकते हैं।
क्या तुम्हारा ख़ून बह रहा है?
नहीं, मैंने…
मैंने बच्चों की तरह ख़ुद को चुभो लिया।
नौसिखिए की तरह।
हम ज़्यादा ही तेज़ काम कर रहे हैं। हम ग़लतियाँ कर रहे हैं।
यह अक्षम्य और मूर्खतापूर्ण है, और…
नहीं। हम सभी थक गए हैं। जाओ आराम करो। मैं काम जारी रखूँगा।
श्रीमान, अगर अनुमति हो तो…
यह उत्तम है।
-और क्या आपने नाम सोच लिया? -हाँ।
धन्यवाद।
क्रिस्च्यॉन, क्या फ़ायदा होगा?
तुम्हें पता है कि वह नहीं आएगी।
-मीटिंग कैसी रही? -बढ़िया। बहुत बढ़िया रही।
-आपको कंपनी का अपना हिस्सा वापस मिल गया? -हाँ, और उससे भी ज़्यादा मिला।
इस सौदे का मतलब है कि हम समय आने पर पैरिस वापस लौटे सकते हैं।
पैरिस?
-शुक्र है। हम बैरन की मदद कर सकेंगे। -बैरन की मदद?
आपने सुना नहीं?
उन पर मुकदमा चलने वाला है। शायद वे उन्हें मौत की सज़ा देंगे।
मौत की सज़ा? किस लिए?
देशद्रोह के आरोप में।
हमें वापस जाकर उनकी मदद करनी होगी।
हम अभी वहाँ नहीं लौट सकते।
पर आपने अभी-अभी कहा कि वेरथाइमर भाई आपको आपकी कंपनी लौटाने के लिए मान गए हैं
और बेशक उनके समर्थन से, दुनिया जान जाएगी कि आपकी प्रतिष्ठा फिर कायम हो गई है,
और हम वापस लौटकर उनकी मदद कर सकेंगे।
नहीं, यह संभव नहीं है।
उन्होंने मेरी जान बचाई थी। हमें कुछ करना होगा।
हम गवाही दे सकते हैं। उन्हें एहसास दिला सकते हैं कि वह दरअसल कैसे आदमी थे।
उन्होंने औरों को भी रिहा किया है।
बैरन ने अपने फैसले ख़ुद लिए थे। उसे उनके परिणाम भुगतने होंगे।
तुम यहाँ क्या कर रहे हो?
मुझे मेरे पैसे चाहिए।
शायद आपके यहाँ से जाने का समय हो गया है।
आंद्रे, कृपया परे हटो।
तुम्हारी मौसी और मुझे कुछ अधूरे काम पूरे करने हैं।
मैं कह चुका हूँ कि आपके यहाँ से जाने का समय हो गया है, श्री लैंग। या आपका जो भी नाम हो।
स्पैट्ज़!
स्पैट्ज़! बस करो, स्पैट्ज़! बस करो!
बस करो!
जब से मैं यहाँ आया हूँ, तुम मुझसे ऐसा बरताव करती रही हो जैसे मैं कोई कीड़ा-मकोड़ा हूँ।
पर मेरी भी भावनाएँ हैं। हाँ। तुम्हारी तरह, मुझे भी चीज़ें महसूस होती हैं।
आंद्रे? आंद्रे?
आंद्रे, तुम्हें यह नहीं पता, पर मैं वहाँ था।
उस रात को। उस रात को जब बैरन और तुम्हारी मौसी तुम्हें लेने आए थे।
मैं वहीं था। मैं तुम तीनों को देख रहा था।
ख़ुशहाल परिवार फिर से एकजुट हुआ था।
इसे सच्चाई बताओ। इसे सच्चाई बताओ।
इसके यह जानने का समय हो गया है कि उसकी मौसी असल में कौन है।
चलो, इसे बताओ!
स्पैट्ज़, कृपया उसे छोड़ दो! मैं तुम्हें तुम्हारे पैसे दे दूँगी।
-आप क्या कह रही हैं? -क्या तुम इसे बताओगी? या मैं बताऊँ?
ठीक है, पहले मैं बताऊँगा। आंद्रे, हम दोनों ने नाज़ी जर्मनी के लिए काम किया था।
है न, एजेंट वेस्टमिन्स्टर?
उसकी एक एजेंट क्रमांक संख्या भी थी।
तुम्हें याद है वह क्या थी? क्या वह एफ़7124 थी?
क्या वह एफ़7124 थी?
हाँ! हाँ।
हाँ, वही थी।
और वह अच्छी सैनिक थी, है न?
हाँ, उसने हमारा हर कहा माना,
जब तक कि उसे वह सब मिल रहा था जो उसे बदले में चाहिए था।
उसे अपना अरे-बेहद-महत्वपूर्ण परफ़्यूम व्यवसाय वापस चाहिए था।
इसलिए उसने बेचारे बैरन वॉफ़रलैंड को
भेड़ियों के हत्थे चढ़ा दिया ताकि तुम सभी वहाँ से बचकर भाग सको।
यहाँ तक कि उसने लगभग मुझे भी बलि का बकरा बना ही दिया था।
अब, तुम्हारी मीटिंग कैसी रही?
पक्का अब तुम्हारे पास ढेरों पैसे हैं। मुझे बस मेरा हिस्सा चाहिए।
तुम्हें वह मिल जाएगा, बस उसे छोड़ दो!
मैं इसे छोड़ दूँगा जब तुम इसे सच्चाई बता दोगी।
इसे बताओ या यह यहीं मारा जाएगा, अभी।
उसी तरह जैसे इसे काफ़ी महीनों पहले मर जाना चाहिए था,
कीचड़ में घुटनों के बल, कुत्ते की तरह।
चलो, इसे बताओ। हम सभी को गर्वित करो। चलो। चलो।
-हाँ, यह सच है। -चलो भी।
यह सब सच है!
देखा? यह उतना मुश्किल नहीं था, है न?
सुनिश्चित करो कि वह पैसे कल मेरे बैंक खाते में हों, वरना मैं वापस लौटूँगा।
और तुम्हें वह रास नहीं आएगा।
और आंद्रे, अपनी मौसी से ज़्यादा कठोरता से पेश मत आना।
आख़िरकार, यह केवल व्यवसाय है।
सब ठीक हो जाएगा।
क्या तुम ठीक हो? मुझे माफ़ कर दो।
मुझे तुम्हारी मदद करने दो।
आपने ऐसा कैसे किया? नाज़ी, उन्होंने हमें प्रताड़ित किया, हमारा ख़ात्मा किया…
कृपया, तुम्हें समझना होगा कि मैंने जो भी किया, वह तुम्हारे लिए किया।
हमारे भविष्य के लिए किया।
हमारे भविष्य के लिए? और बैरन का क्या?
मैंने उसका इस्तेमाल किया।
उसका नाज़ियों के साथ संबंध था। उसने ही तुम्हारी रिहाई सुनिश्चित की थी।
मुझसे दूर रहिए।
मत जाओ।
-मैं आपके आस-पास भी नहीं रह सकता। -कृपया, मत जाओ।
कृपया, कृपया मत जाओ। तुम भी नहीं। मैं तुमसे प्यार करती हूँ।
आपको किसी से प्यार नहीं है।
और न ही कभी रहा है। मैं गैब्रिएल को लेकर जा रहा हूँ। हम पैरिस जा रहे हैं। हमारे पीछे मत आइएगा।
तुम्हारे बिना, मेरे पास कुछ नहीं है। कृपया।
आपके पास आपके पैसे हैं। आपके पास वह सब है जो आपको चाहिए था।
नहीं।
आंद्रे!
मैं बस तुम्हारे वर्कशॉप की सराहना कर रहा था।
यह बेहद शानदार है।
मुझे हमेशा से कुछ ऐसा ही चाहिए था, पर दुर्भाग्यवश,
मुझमें इसके योग्य होने के लिए आवश्यक प्रतिभा नहीं थी।
मुझे छोड़कर जाते समय, तुमने मेरा दिल तोड़ दिया था।
पर शायद, तुम यह जानते हो।
-लूशेन, मैं आपसे प्यार करता हूँ। अब भी। मैं… -एक पिता की तरह जिसे पीछे छोड़ दिया जाता है।
मेरे पास इकलौता मौका था। मैं 42 साल का हूँ।
मुझे पता था कि दर्जिनों को नौकरी देने के बुरे परिणाम होंगे, पर…
-फिर भी तुमने उन्हें नौकरी पर रखा। -क्या आप फैसला ले चुके हैं?
क्या आप इसलिए यहाँ आए हैं?
ले चुका हूँ। और मैं अपना फैसला सुनाने के लिए तुमसे मिलने आना चाहता था।
नाज़ी हमारे मालिक थे।
पर अब हमारा एक नया मालिक है। पैसा।
हमें जीने, काम करने, फ़ैशन हाउस बनाने के लिए पैसे चाहिए।
और तुमने यहाँ, क्रिस्च्यॉन,
हमारे व्यवसाय का संपूर्ण पुनर्निर्माण
किया है। ऐसे व्यवसाय का जिसमें काफ़ी क्षमता है।
ख़ासकर अगर अन्य लोग तुम्हारा अनुसरण करें।
तुम्हें सज़ा देने से केवल तुम्हारा भविष्य ही ख़तरे में नहीं पड़ेगा,
बल्कि फ़ैशन का भविष्य भी ख़तरे में पड़ेगा।
इसलिए मैंने तुम्हें सज़ा न देने का निर्णय लिया है।
धन्यवाद।
दरअसल, दर्जिनों को अतिरिक्त वेतन की ज़रूरत है।
तुम उन्हें ज़्यादा पैसे दे सकते हो। इसलिए, अंत में, यह उनके लिए भी बेहतर है।
पर तुम्हें उनमें से कुछ को वापस हाउस ऑफ़ पटू भेजना होगा
ताकि वे अपना संग्रह पूरा कर सकें।
और तुम उन्हें भी भुगतान करोगे,
जो कि तुम बेशक वहन कर सकते हो।
बेशक।
सुनो।
हमें ध्यान रखना चाहिए
कि हम अपने जीवन के इन महत्वपूर्ण पलों में क्या करते हैं, क्रिस्च्यॉन।
जब सफलता हासिल होगी, तब तुम्हें सावधान रहना होगा।
किससे?
क्रिस्च्यॉन ड्यॉ से।
तुम्हारे पास तीन दिन हैं। शुभकामनाएँ।
मरी। मरी कहाँ है? वह ड्रेस लेकर आओ। यहाँ आओ।
मुझे नहीं लगता कि इसे यहाँ होना चाहिए।
कृपया, क्या तुम घूम सकती हो?
देखो, यहाँ नीचे यह किनारा, यह फ़र्श पर घिसट नहीं सकता।
इसे दो मिलीमीटर ऊपर करना होगा।
बार।
बार सूट
थोड़ा सा टेढ़ा। बस थोड़ा सा ऐसे।
संत जैसी दिख रही है।
आमोर।
आमोर
ठीक है। देवियों, यहाँ कोई जमावड़ा नहीं हो सकता। समझी?
जंगल।
जंगल
स्क्रीम।
स्क्रीम
सॉन्ग।
सॉन्ग
डोरिस।
डोरिस
लॉन्गशाम्प।
लॉन्गशाम्प
फ़िगारो।
फ़िगारो
सॉखैल।
और यह मोहकता, ला फ़िदेलेते।
फ़िदेलेते
है न?
यह शानदार है। बेहद शानदार है, देवियों।
सभी को धन्यवाद। वापस काम पर चलो। वापस काम पर चलो।
क्रिस्च्यॉन ने दर्जिनों को नौकरी देकर जो किया,
वह अक्षम्य है।
तुमने हमें आने के लिए क्यों ज़ोर दिया, ज़ाक?
उसे तुम्हारी याद आती है।
शो कल है और मैं तुमसे आने का अनुरोध कर रहा हूँ।
पता नहीं।
क्रिस्च्यॉन हमेशा से मेरे लिए महत्वपूर्ण रहा है। हमारे लिए महत्वपूर्ण रहा है।
तो फिर चलो। चलो देखें कि उसने क्या बनाया है। हम सभी को उसके साथ होना चाहिए।
घर जाइए। थोड़ा आराम कर लीजिए।
पक्का ज़ाक बाद में आएगा?
हाँ, वह आएगा।
मुझे तुम पर विश्वास है, क्रिस्च्यॉन। चाहे कल जो भी हो।
ए।
क्या तुम पूरी रात यहीं रहोगे?
वैसे भी मुझे नींद नहीं आ रही है, इसलिए…
क्या बात है?
मैं पूरी कोशिश कर रहा हूँ और मैं…
कैथरीन।
आख़िरकार तुम्हारे पास वह सब है, जिसका तुमने सपना देखा था। सफलता तुम्हारे ठीक सामने है।
देखना। कल का दिन बेहद शानदार होगा।
फ़्रेंच पुलिस नाज़ी इन्वेस्टीगेशन ब्यूरो
तो आप कसम खाते हैं कि आपकी गवाही सच्ची है?
जी, श्रीमान। दुर्भाग्यवश, यह सब सच है।
आपने हमें जो बताया, वह अदालत में भी दोहराएँगे?
वह आपको लूज़ैन, स्विट्ज़रलैंड में
बौ रिवेज पैलेस होटल में मिलेंगी।
देवियों, जल्दी। जल्दी।
हाँ।
धन्यवाद। नहीं, नहीं। वापस जाओ…
एलेना, कृपया यह लो।
-नहीं, नहीं। -दस्ताने नहीं।
-हमें दस्ताने चाहिए। -जल्दी करो।
ल शापू।
ध्यान दो। सभी ध्यान दो। कृपया।
श्रीमान, मैडम ज़िनेक्यह ने मुझे आपको बताने के लिए कहा कि दरवाज़े अब खुल चुके हैं।
-…हमारे पास हैट नहीं है। -वह वहाँ रैक पर है।
यह लो।
श्री ड्यॉ, क्या आप आख़िरी निरीक्षण के लिए तैयार हैं?
वह कहाँ हैं? क्या किसी ने उन्हें देखा?
श्री ड्यॉ?
-क्रिस्च्यॉन। -हाँ?
क्या हो रहा है?
आप मॉडल के साथ क्यों नहीं हैं? हमें शुरू करना है।
कृपया, मुझे कुछ देर अकेले रहना है।
-मैं तुम्हें समझ नहीं पा रहा। -बदक़िस्मती हमारे परिवार में आम बात है।
शायद तुम्हें…
तुम ज़िंदगी भर कला, चित्रकारी को लेकर व्यस्त रहे।
-एक फंतासी दुनिया की आड़ में छुपे रहे। -कितनी ड्रेसें…
क्या तुमने मेरी ग़लतियों से कुछ नहीं सीखा?
क्रिस्च्यॉन ड्यॉ
-वह कार्मेल स्नो है। -वह आ गई।
कार्मेल, तुम्हारे आने से बेहद ख़ुशी हुई।
स्वागत है, मैं तुम्हें तुम्हारी सीट दिखाती हूँ।
यह… माफ़ करना।
तुम्हारी ज़िंदगी इतनी…
…तुम्हारी प्रेरणा। तुम्हें बनाना ही होगा। क्रिस्च्यॉन।
क्रिस्च्यॉन?
मैं आपको अकेला नहीं छोड़ना चाहती थी।
नहीं, मैंने कभी इतने सारे नहीं…
हम यहाँ मिस शनैल को लेने आए हैं।
जो परफ़्यूम आपने बनाया है…
उसने मुझे युद्ध से पहले की एक जगह की याद दिलाई।
उस एहसास की जो मैं काफ़ी लंबे समय से महसूस नहीं कर पाई थी।
यह माँ का बगीचा है, है न?
मुझे लगा था कि अब वह मुझे कभी महसूस नहीं होगा।
वही मेरी प्रेरणा रही है।
वह उस हर चीज़ में है जो मैं करता हूँ।
मेरे प्यारे भैया।
अब जाने का समय है।
दुनिया को दिखाने का समय है कि आपने क्या बनाया है।
माफ़ कीजिए, मिस।
हमें आपको फ़्रांस वापस लाने का निर्देश दिया गया है।
आपको बैरन वॉफ़रलैंड की सुनवाई में गवाही देनी होगी।
यह बकवास है। मेरे वकील से बात करो।
आप उस घटना में अपनी भागीदारी के लिए जवाब देंगी जिसके कारण वह गिरफ़्तार हुए थे।
आपके भांजे, आंद्रे ने बैरन के साथ आपके रिश्ते
और नाज़ी पार्टी के साथ आपकी भागीदारी की गवाही दी है।
मुझे डरने की कोई ज़रूरत नहीं है।
कैथरीन। मुझे बेहद ख़ुशी है कि तुम यहाँ आई।
-आपसे मिलकर बेहद ख़ुशी हुई। -क्रिस्च्यॉन को तुम्हारी बहुत याद आ रही थी।
माफ़ करना, मिस, पर क्या तुम श्री ड्यॉ की बहन हो?
हाँ।
मैंने लूशेन लिलॉन्ग से तुम्हारे बारे में काफ़ी कुछ सुना है।
तुमसे मिलना मेरे लिए काफ़ी सम्मान की बात है। मैं हार्पर्स बज़ार से कार्मेल स्नो हूँ।
कृपया मेरे भैया के साथ नरमी से पेश आइएगा।
उससे काफ़ी उम्मीदें हैं।
वह अपने एहसास ज़ाहिर कर रहे हैं।
हाँ। मैं तुम्हारे परफ़्यूम के साथ पहले ही इसका अनुभव कर चुकी हूँ।
मेरे परफ़्यूम के साथ?
मैडम ज़िनेक्यह ने मुझे बताया कि उसने अपनी ज़िंदगी के
सबसे महत्वपूर्ण इंसान के सम्मान में उसका नाम रखा।
मिस ड्यॉ।
हमारी माँ के सम्मान में।
नहीं। नहीं, मेरी जान, तुम्हारे सम्मान में।
देवियों और सज्जनों, हम शुरू करने वाले हैं।
पाँच मिनट।
सन् 1947 में अपने पहले संग्रह के साथ…
आपने द्वितीय विश्व युद्ध की दहशत के बाद,
मानवता को सुंदरता और दोबारा जीने की इच्छा ढूँढने में मदद की।
मैं बस महिलाओं के लिए
दुनिया के सबसे ख़ूबसूरत कपड़े
डिज़ाइन करना चाहता था।
क्या यह सच है कि पैरिस पर जर्मन कब्ज़े के दौरान,
कोको शनैल ने अपना कारखाना बंद कर दिया था
और उन्होंने नाज़ी लोगों की पत्नियों के लिए ड्रेस डिज़ाइन करने से मना कर दिया था?
मैडम शनैल का वह अपना ख़ुद का व्यवसाय था…
बौ रिवेज
…और व्यवसाय बंद करना उनका अपना फैसला था।
उन लोगों के लिए जो युद्ध की विशृंखलता से गुज़रे…
चार सालों का नाज़ी कब्ज़ा…
वे हमारी ज़िंदगियों के सबसे कठिन दिन थे।
जो ज़िंदा रहने की लालसा से…
अवगत हैं।
लोगों को दोबारा महसूस करने की ज़रूरत है।
उन्हें दोबारा सपने देखने की ज़रूरत है। उन्हें दोबारा जीने की ज़रूरत है।
और हम उनके लिए एक नई दुनिया बना सकते हैं।
क्या तुम तैयार हो, मेरी जान?
नहीं, श्री ड्यॉ।
मैं भी तैयार नहीं हूँ।
जाओ। अब जाओ।
मेरे लिए, रचना करना ही ज़िंदा रहने का ज़रिया था।
और इस तरह शुरुआत हुई…
क्रिस्च्यॉन ड्यॉ 30 ऐवन्यू मॉन्टेन्युह पैरिस - 8
सन् 1947
सन् 1950 का दशक
सन् 1960 का दशक
सन् 1970 का दशक
सन् 1980 का दशक मोनैको की कैरोलीन
सन् 1990 का दशक विक्टोरिया
सन् 2000 का दशक
सन् 2010 का दशक
सन् 2020 का दशक
द न्यू लुक
उप-शीर्षक अनुवादक : मून कलिता